Vestskoven

Vestskoven er et kunstig anlagt skogområde på ca. 13 km² vest for København. Skogen brer seg ut over Albertslund, Ballerup, Høje-Taastrup og Glostrup kommune. Man begynte å anlegge skogen i 1967 og hovedformålet med etableringen av den var å skape et rekreativt område for de raskt voksende byområdene på Københavns vestside. Skogen er anlagt som et variert landskap med åpen skog, store sletter, kunstige bakkelandskaper, innsjøer, stier og veier. I naturområdet finnes bålplasser, en naturskole, et museum og en jernalderlandsby. Kilder «Historie - Vestskoven» (på dansk). Naturstyrelsen. Besøkt 29. mars 2019.